
Ieinteresētajām personām

Par jautājumiem par publiskā iepirkuma
ID Nr. LNKC 2018/17 nolikumu


Latvijas Nacionālā kultūras centra publiskā iepirkuma ID Nr.LNKC 2018/17 komisija (turpmāk – Komisija) ir saņēmusi ieinteresētās personas jautājumus par publiskā iepirkuma „Par datu aizsardzības speciālista pakalpojumu sniegšanu Latvijas Nacionālajam kultūras centram un Kultūras ministrijas padotības izglītības iestādēm” nolikumu (turpmāk – Nolikums) un sniedz šādas atbildes.

Jautājums.

1.	Vai pieteikumus var iesniegt tikai klātienē un pa pastu, vai arī to iespējams darīt elektroniski, pa e-pastu ? Ja jā, tad kāda ir kārtība ?

Atbilde.
Atbilstoši Nolikuma 18.punktā noteiktajam piedāvājuma iesniegšana ir noteikta iesniedzot personīgi vai nosūtot pa pastu. Līdz ar to šī iepirkuma ietvaros nav noteikti citi pieteikuma iesniegšanas veidi.

2.	Saskaņā ar nolikumu, par līdzvērtīgu pakalpojumu šī iepirkuma ietvaros tiks uzskatīts pakalpojums, kura ietvaros Pretendents ir organizējis, kontrolējis un uzraudzījis uzņēmuma/organizācijas veiktās personas datu apstrādes atbilstību Fizisko personu datu aizsardzības likumam vai citam līdzvērtīgam normatīvajam aktam Eiropas Savienībā un kura līgumcena ir tāda pati vai lielāka, kādu Pretendents piedāvā Iepirkuma priekšmeta attiecīgajā daļā. Vai šādā gadījumā pakalpojumam (kura līgumcena ir tāda pati vai lielāka, kādu Pretendents piedāvā Iepirkuma priekšmeta attiecīgajā daļā) ir jābūt sniegtam vienam uzņēmumam, vai arī līgumcena var summēties par vairākiem uzņēmumiem (piemēram, mūsu piedāvātā līgumcena būs 
24 000 euro, bet iepriekš mums ir bijuši sniegti pakalpojumi 3 uzņēmumiem, katrs par 8000 euro)? Un ja līgumcena var summēties, vai šādā gadījumā vajag visu iesaistīto uzņēmumu pozitīvās atsauksmes?

Atbilde.
Nolikuma 31.2.punktā ir sniegts precīzs “līdzvērtīga pakalpojuma” skaidrojums, no kura nepārprotami izriet, ka tas ir pakalpojums, kura ietvaros Pretendents ir organizējis, kontrolējis un uzraudzījis uzņēmuma/organizācijas veiktās personas datu apstrādes atbilstību Fizisko personu datu aizsardzības likumam vai citam līdzvērtīgam normatīvajam aktam Eiropas Savienībā un kura līgumcena ir tāda pati vai lielāka, kādu Pretendents piedāvā Iepirkuma priekšmeta attiecīgajā daļā. Līdz ar to līgumcenai ir bijušai jābūt tādai pašai vai lielākai par Iepirkuma priekšmeta attiecīgo daļu un tā neveidojas pakalpojumus summējot.

3.	Ja vēlamies piedalīties visās 3 iepirkuma daļās, vai pieteikums atsevišķā aploksnē jāsūta par katru daļu atsevišķi, vai arī visu var ievietot vienā aploksnē?

Atbilde.
Pieteikumi uz katru no iepirkuma daļām ir iesniedzami atsevišķā aploksnē.


4.	Vai Latvijā reģistrētam uzņēmumam (SIA) ir jāiesniedz reģistrācijas apliecības kopija?

Atbilde.
Latvijā reģistrētam uzņēmumam nav nepieciešams obligāti iesniegt apliecinātu reģistrācijas apliecības kopiju, jo Latvijas Nacionālais kultūras centrs var pārliecināties valsts reģistros par ziņu patiesumu.


5.	Līguma projektā ir norādīts, ka “Atlikušo maksājumu _________ EUR 10 (desmit) darba dienu laikā pēc visu darba uzdevumu izpildes, pieņemšanas – nodošanas akta par darba uzdevumu izpildi parakstīšanas un Izpildītāja attiecīgā rēķina saņemšanas dienas. Vai ir iespējams iepirkuma summu sadalīt un maksāt 10 vienādās daļās? 

Atbilde.
Latvijas Nacionālais kultūras centrs nav paredzējis maksājumus sadalīt 10 (desmit) vienādās daļās.

6.	Nolikumā ir norādīts, ka visiem pretendenta, kā arī iepirkuma līguma izpildē iesaistītā personāla sertifikātiem, apliecībām un citiem dokumentiem jābūt derīgiem un spēkā esošiem visā iepirkuma līguma izpildes laikā.  Pašlaik mans sertifikāts ir derīgs līdz 21.03.2019. (un pēc, tāpat kā iepriekšējo reizi, tiks pagarināts). Līdzīga situācija ir ļoti daudziem datu aizsardzības speciālistiem (kuri, kopā ar mani, kā pirmā grupa, 2009. gadā ieguva statusu, kuru 2013. gadā pagarināja). Vai derēs, ja sertifikāta termiņu pagarināšu līguma izpildes laikā? 

Atbilde.
Saistībā ar atbilstošas izglītības un kvalifikācijas dokumentu spēkā esamību norādāms, ja ir paredzamas kādas izmaiņas, būtu nepieciešams iesniegt papildus informāciju ar garantijas informāciju, ka atbilstoši Nolikuma un līguma prasībām tiks nodrošināts atbilstošs speciālists visā iepirkuma līguma izpildes laikā. Ja iepirkuma līguma izpildes laikā tiks konstatēta atbilstošā speciālista neesamība, Latvijas Nacionālajam kultūras centram ir tiesības pieprasīt speciālista nomaiņu vai izbeigt līgumsaistības.

